Nosor baku

Nosor Baku adolah sabuah pamainan tradisional nan cukuik tanamo di kawasan Nusa Tenggara Timur. Dalam bahasa indonesia disabuik juo Nosor aratinyo maluncua, dan Baku iolah alaik atau sarana nan dipakai dalam pamainan, yaitunyo palapah karambia bagian pangka nyo. Di kawasan Nusa Tenggara Timur nan sangaik kariang tadiri dari pulau-pulau nan babukik-bukik dengan kamiriangan tanah nan cukuik curam, sahinggo cocok untuak malakukan pamainan iko. Untuak mangatahui pamainan itu labiah langkok panyajian dalam artikel ini terdiri atas medan atau tempat bermain, alat permainan, jumlah peserta, dan cara bermain,
Pamainan nosor baku manggunoan palapah karambia dan harus pulo dimainkan di medan atau tampek barupo kawasan tanah dengan kamiriangan 15 derajat atau labiah, bahkan indak jarang ado kalompok anak-anak mamiliah medan pamainan nan sangaik manantang dengan kamiriangan lereng bukik labiah dari 60 derajat. Untuak para pamulo nan baru mancubo mamainkan pamainan nosor baku biasa balatiah di medan nan indak terjal dibandingkan dengan mereka nan alah tabiasa sarato jo lincah.
Pado medan atau tampek untuak maluncua tadapek banyak tumbuahan rerumputan sarato tanaman perdu nan sangaik mambantu, karano manjadi tampek bapegang dek para pamain. Sabab bilo indak bapegangan pado rerumputan sarato pohon, peserta akan murah talempa atau tajungka ka lereng bukik nan dapek mancederai pamain.
Alaik atau sarana nan dipakai dalam pamainan nosor baku, yaitunyo baku atau palapah karambia nan bagian pangka nyo, biasonyo nan alah tuo sahinggo talapeh dan jatuah surang dari batang karambia. Pangka karambia itu dipotong sapanjang sapatigo bagian sarato dibarasiahan dari daun-daunnyo. Pangka pelepah karambia itulah nan manjadi alaik paluncua mambawo pangandali nan duduak manunggang di atehnyo. Dengan medan nan cukuik terjal dan dikandalian dek joki nan lincah, baku akan maluncua atau nosor sapanjang lereng bukik.
Pamainan Nosor Baku atau maluncua dengan manggunoan palapah karambia di lereng terjal cocok dimainkan dek anak laki-laki dengan kisaran umua 10 hinggo 14 tahun nan masih baraja di sekolah dasar (SD). Anak-anak padusi dapek pulo bamain manggunoan palapah karambia, tatapi untuak mereka sabagian anak duduak di ateh daun karambia dan ado peserta nan batugas maelo palapah karambia.
Jumlah peserta indak dibatasi karano marupoan pamainan tunggal nan mangandalkan katangkasan pribadi maluncua dengan pangka palapah karambia. Satiok anak laki-laki buliah ikuik dalam pamainan nosor baku dengan mambawo palapah karambia surang-surang. Mereka nan bamukim dakek di kawasan pakabunan karambia indak manjadi hambatan karano benda benda itu salalu banyak pasadiaannyo.
Satiok peserta mambawo alaik barupo pangka palapah karambia ka titiak awa paluncuran dan biasonyo dari puncak bukik. Di sinan mereka talabiah dahulu mangadoan pangundian untuak manantuan nomor uruik dalam malakkan paluncuran. Paluncuran indak dilakukan sacaro bersamaan untuak manghindari tajadinyo benturan di antaro para pamain. Sasudah peserta patamo mancapai garih akhia nan biaso ado di dataran, peserta barikuiknyo malakukan paluncuran. Dalam pamainan iko indak ado sang juara dan indak ado pulo hadiah nyo, malainkan hanyo untuak mancapai kapuehan sarato kagembiraan basamo.
Templat:Permainan-stub